CELEX: 
Language: lv
Date: 2020-06-09 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz dikofola iekļaušanu sarakstā groza Eiropas Parlamenta un Padomes Regulas (ES) 2019/1021 I pielikumu

EIROPAS
                             KOMISIJA
                                                      Briselē, 9.6.2020.
                                                      C(2020) 3645 final
                       KOMISIJAS DELEĢĒTĀ REGULA (ES) …/..
                                          (9.6.2020),
   ar ko attiecībā uz dikofola iekļaušanu sarakstā groza Eiropas Parlamenta un Padomes
                             Regulas (ES) 2019/1021 I pielikumu
                                  (Dokuments attiecas uz EEZ)
LV                                                                                     LV
 ---pagebreak---                                    PASKAIDROJUMA RAKSTS
   1.       DELEĢĒTĀ AKTA KONTEKSTS
   Regulas (ES) 2019/1021 1. pants par minētās regulas mērķi nosaka aizsargāt cilvēka veselību
   un vidi no noturīgiem organiskajiem piesārņotājiem (NOP), aizliedzot, pēc iespējas drīz
   pakāpeniski izbeidzot vai ierobežojot tādu vielu ražošanu, laišanu tirgū un izmantošanu, uz
   kurām attiecas Stokholmas Konvencija par noturīgiem organiskajiem piesārņotājiem.
   Stokholmas konvencijas Pušu devītā konference, kas no 2019. gada 29. aprīļa līdz 10. maijam
   notika Ženēvā, Šveicē, pieņēma lēmumu par dikofola iekļaušanu Konvencijas A pielikumā
   (lēmums SC-9/11). Eiropas Savienība minēto lēmumu atbalstīja, pamatojoties uz Padomes
   Lēmumu (ES) 2019/639. Saskaņā ar Regulas (ES) 2019/1021 15. pantu regulatīvais lēmums
   būtu jāatspoguļo Regulas (ES) 2019/1021 I pielikumā, šajā nolūkā pieņemot atsevišķu
   deleģēto aktu.
   Saskaņā ar Komisijas Lēmumu 2008/764/EK ES dalībvalstīs līdz 2009. gada 30. martam bija
   jāatsauc dikofolu saturošu augu aizsardzības līdzekļu atļaujas, bet līdz 2010. gada 30. martam
   – jāizbeidz to laišana tirgū un izmantošana. Turklāt nav neviena apstiprināta lietojuma
   saskaņā ar Biocīdu regulu jeb Regulu (ES) Nr. 528/2012.
   2.       PIRMS AKTA PIEŅEMŠANAS NOTIKUSĪ APSPRIEŠANĀS
   Grozījumu projektu 2019. gada 26. novembrī apsprieda ar ekspertu grupu (“NOP jomā
   kompetento iestāžu sanāksme”), un tās komentāri pēc iespējas ir ņemti vērā. Ekspertu grupā
   pārstāvētas visas ieinteresētās personas – dalībvalstu, Eiropas Ķimikāliju aģentūras, ķīmiskās
   rūpniecības un pilsoniskās sabiedrības pārstāvji.
   Laikā no 2019. gada 29. novembra līdz 27. decembrim akta projekts tika nodots sabiedriskajai
   apspriešanai. Nekādi komentāri netika saņemti.
   3.       DELEĢĒTĀ AKTA JURIDISKIE ASPEKTI
   Pamatojoties uz notikumu attīstību saistībā ar konvenciju un kā prasīts Regulas
   (ES) 2019/1021 15. panta 1. punktā, ar deleģēto aktu tiek grozīts I pielikumā iekļautais
   ķīmisko vielu saraksts.
LV                                                 1                                              LV
 ---pagebreak---                            KOMISIJAS DELEĢĒTĀ REGULA (ES) …/..
                                                (9.6.2020),
     ar ko attiecībā uz dikofola iekļaušanu sarakstā groza Eiropas Parlamenta un Padomes
                                  Regulas (ES) 2019/1021 I pielikumu
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2019. gada 20. jūnija Regulu (ES) 2019/1021 par
   noturīgiem organiskajiem piesārņotājiem1 un jo īpaši tās 15. panta 1. punktu,
   tā kā:
   (1)     Ar Regulu (ES) 2019/1021 tiek īstenotas saistības, kuras Savienība uzņēmusies
           saskaņā ar Stokholmas Konvenciju par noturīgajiem organiskajiem piesārņotājiem2
           (“Konvencija”) un 1979. gada Konvencijai par gaisa pārrobežu piesārņojumu lielos
           attālumos pievienoto Protokolu par noturīgajiem organiskajiem piesārņotājiem3
           (“Protokols”).
   (2)     Konvencijas A pielikumā (“Izmantošanas un ražošanas pārtraukšana”) ir to ķīmisko
           vielu saraksts, kuru ražošanu, izmantošanu, importēšanu un eksportēšanu katrai
           Konvencijas Pusei ir pienākums aizliegt un/vai attiecībā uz kurām katrai Konvencijas
           Pusei ir pienākums veikt juridiskos un administratīvos pasākumus, kas vajadzīgi, lai
           šādu ražošanu, izmantošanu, importēšanu un eksportēšanu pārtrauktu.
   (3)     Konvencijas Pušu konference saskaņā ar Konvencijas 8. panta 9. punktu savā devītajā
           sanāksmē nolēma grozīt Konvencijas A pielikumu, lai tajā iekļautu dikofolu,
           neparedzot nekādus izņēmumus.
   (4)     Tādēļ Regulas (ES) 2019/1021 I pielikuma A daļa, kurā ietverts to vielu saraksts, kas
           uzskaitītas Konvencijā un Protokolā, kā arī to vielu saraksts, kas uzskaitītas tikai
           Konvencijā, būtu jāgroza, lai tajā iekļautu dikofolu.
   (5)     Tāpēc Regula (ES) 2019/1021 būtu attiecīgi jāgroza,
   IR PIEŅĒMUSI ŠO REGULU.
                                                  1. pants
   Regulas (ES) 2019/1021 I pielikumu groza saskaņā ar šīs regulas pielikumu.
   1
           OV L 169/45, 25.6.2019., 45. lpp.
   2
           OV L 209, 31.7.2006., 3. lpp.
   3
           OV L 81, 19.3.2004., 37. lpp.
LV                                                    2                                          LV
 ---pagebreak---                                                 2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 9.6.2020
                                                 Komisijas vārdā —
                                                 priekšsēdētāja
                                                 Ursula VON DER LEYEN
LV                                                  3                                           LV
 ---documentbreak---                              EIROPAS
                             KOMISIJA
                                                    Briselē, 9.6.2020.
                                                    C(2020) 3645 final
                                                    ANNEX
                                         PIELIKUMS
                                        [dokumentam]
                       KOMISIJAS DELEĢĒTĀ REGULA (ES) .../...,
   ar ko attiecībā uz dikofola iekļaušanu sarakstā groza Eiropas Parlamenta un Padomes
                             Regulas (ES) 2019/1021 I pielikumu
LV                                                                                     LV
 ---pagebreak---                                         PIELIKUMS
   Regulas (ES) 2019/1021 I pielikuma A daļu papildina ar šādu ierakstu:
              Viela                CAS Nr.     EK Nr.       Īpašs izņēmums lietošanai par
                                                                 starpproduktu vai cita
                                                                      specifikācija
   “Dikofols                      115-32-2   204-082-0     Nav”
LV                                           1                                            LV